20/08/2009 | Administración LocalMunicipal
A Laracha
Aprobación definitiva expropiación travesía e seguridade viaria na D. P. 0513 Paiosaco - Caion (Tramo de A Torre)

Aprobación definitiva expropiación urbanística “TRAVESÍA E SEGURIDADE VIARIA NA D. P. 0513 PAIOSACO-CAIÓN (TRAMO DE A TORRE) (LARACHA) INCLUÍDA NO PLAN DE TRAVESÍAS PROVINCIAIS 2004-2007”. A Xunta de Goberno Local, en sesión ordinaria do 17 de xullo de 2009, adoptou entre outros, o seguinte acordo: En relación co expediente tramitado para a execución da obra “Travesía e seguridade viaria na D. P. 0513 Paiosaco-Caión (tramo de A torre) (A Laracha), incluída no plan de travesías provinciais 2004-2007”, o secretario da conta de que despois do acordo de iniciación do expediente expropiatorio polo procedemento de taxación conxunta, a efectos de obtención dos bens e dereitos necesarios en sesión da Xunta de Goberno Local de data 3 de abril de 2.009, o acordo foi notificado aos interesados e publicado no BOP nº 116, do 23 de maio de 2009, para que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación; e publicado no DOG nº 101 de data 26 de maio de 2.009 e no xornal La Voz de Galicia de 5 de maio de 2008 abrindo un período de información pública As alegacións presentadas foron informadas polo redactor do proxecto de expropiación, o enxeñeiro agrónomo Wilson Francisco Chiral Arroita. De conformidade co sinalado no artigo 21.1 j) da Lei 7/1985, de 2 de abril, Reguladora das Bases do Réxime Local, correspóndelle ao sr. Alcalde a aprobación dos instrumentos de xestión urbanística. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 18 de xuño de 2007, polo que a Xunta de Goberno Local, por unanimidade dos membros presentes, ACORDA: PRIMEIRO.- Desestimar as alegacións cos números rexistro de entrada que se dirán e polos motivos que se sinalan en cada caso: - Número de rexistro 2574 de maio de 2.009, presentada por Marius Emanuel Ahdid Vilarchao, reclamando: maior valoración para a parcela 5502905NH3950S0001WO da súa propiedade, propoñendo un prezo de 70 euros metro cadrado alegando que é o prezo de mercado e que lle é de aplicación os artigos 29 e 43 da Lei de Expropiación Forzosa, de 16 de decembro de 1954 (LEF), e solicitando a valoración do arborado existente, concretamente dezasete (17) pinos. MOTIVO: 1) Segundo o artigo 24 do Texto refundido da Lei do Solo (TRLS), aprobado por Real Decreto Lexislativo 2/2008, de 20 de xuño, para a valoración do solo urbanizado débese empregar o denominado Método de Capitalización de Rendas polo que a demanda de aplicación de 70 euros metro cadrado respecto á superficie a expropiada segundo o prezo de mercado, aparte de sobreestimada, resulta errónea; 2) A alegación non xustifica de ningunha maneira motivada o valor demandado, condición esixida nos artigos 29º da LEF; 3) A disposición adicional quinta do TRLS modifica o apartado 2 do artigo 43 da LEF, obrigando, para a fixación do xusto prezo en expropiacións de bens inmobles, á utilización exclusiva dos sistemas de valoración previstos na Lei que regule a Valoración do Solo, é dicir, para o presente caso, o artigo 24 do TRLS; 4) A superficie expropiada coincide dentro da zona de recuamento definida polo Plan Xeral de Ordenación Municipal para o solo de núcleo rural ou urbanizado, polo que as condicións urbanísticas de esta parcela, ao terse proxectada a implantación de unha beirarrúa na superficie expropiada, non só se ven afectadas, senón polo contrario, poténcianse e mellóranse.5) En relación coa valoración do arbolado existente: a) non se xustifica de maneira motivada (artigos 29 e 43 da lei de Expropiación Forzosa) a valoración de 160,00 euros árbore; b) incumprimento dos artigos 20.4 e 21 da Lei 3/2007, de 9 de abril, de prevención e defensa contra incendios forestais de Galicia, que establecen que en 50 m. desde a extrema do núcleo poboacional non poderá haber especies das sinaladas na disposición adicional terceira da Lei (pinus pinaster, pinus radiata e pinus sylvestris). - Número de rexistro 2575 de maio de 2.009, presentada por Francisco Emil Sabalza Otsoa, reclamando: maior valoración para a parcela 5700603NH3950S0001GO da súa propiedade, propoñendo un prezo de 70 euros metro cadrado alegando que é o prezo de mercado e que lle é de aplicación os artigos 29 e 43 da LEF, MOTIVO: 1) Segundo o artigo 24 do TRLS, para a valoración do solo urbanizado débese empregar o denominado Método de Capitalización de Rendas polo que a demanda de aplicación de 70 euros metro cadrado respecto á superficie a expropiada segundo o prezo de mercado, aparte de sobreestimada, resulta errónea; 2) A alegación non xustifica de ningunha maneira motivada o valor demandado condición esixida nos artigos 29º da LEF; 3) A disposición adicional quinta do TRLS modifica o apartado 2 do artigo 43 da LEF, obrigando, para a fixación do xusto prezo en expropiacións de bens inmobles, á utilización exclusiva dos sistemas de valoración previstos na Lei que regule a Valoración do Solo, é dicir, para o presente caso, o artigo 24 do TRLS; 4) A superficie expropiada coincide dentro da zona de recuamento definida polo Plan Xeral de Ordenación Municipal para o solo de núcleo rural ou urbanizado, polo que as condicións urbanísticas de esta parcela, ao terse proxectada a implantación de unha beirarrúa na superficie expropiada, non só se ven afectadas, senon polo contrario, poténcianse e mellóranse. SEGUNDO.- Aprobar definitivamente o expediente de taxación conxunta, que implicará, de conformidade co art.144 da Lei 9/2002, de 30 de decembro, de Ordenación Urbanística e Protección do Medio Rural de Galicia, a declaración de urxencia da ocupación dos bens e dereitos afectados. TERCEIRO.- Notifica-lo presente acordo aos interesados titulares de bens e dereitos que figuran no expediente, conferíndolles un prazo de vinte días, durante os que poderán manifestar por escrito a súa desconformidade coa valoración establecida no expediente aprobado, debendo a este fin remitir unha nova folla de aprecio nos casos en que da estimación das alegacións resultara unha nova valoración. CUARTO.- Entender aceptada a valoración e determinado o prezo xusto definitivamente e de conformidade se os interesados non formulasen oposición no prazo de vinte días sinalado. QUINTO.- Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SEXTO.- Poñer novamente de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. SÉTIMO.- Contra este acordo que pon fin á vía administrativa os interesados poderán interpor recurso potestativo de reposición no prazo dun mes perante a Xunta de Goberno Local, ou ben directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses; computándose ambos os dous prazos dende o día seguinte á publicación deste anuncio no BOP. A Laracha, 7 de agosto de 2009 O alcalde, José Manuel López Varela